**Obec Hrachovo**

vyhlasuje v zmysle § 281 a násl. Obchodného zákonníka a v súlade s uzneseniami obecného zastupiteľstva č. 72/03/2021, zo dňa 18. 03. 2021,

**obchodnú verejnú súťaž**

a vyzýva na podanie návrhov na uzatvorenie kúpnej zmluvy o prevode nehnuteľného majetku - stavebných pozemkov vo vlastníctve obce Hrachovo v lokalite IBV Hrachovo v k.ú. Hrachovo na LV č. 367 za účelom výstavby rodinných domov

**Vyhlasovateľ:**

Úradný názov: Obec Hrachovo

Sídlo: Mieru 35, 980 52 Hrachovo

Obec: Hrachovo

Kontaktné miesto: Obecný úrad Hrachovo, Mieru 35, 980 52 Hrachovo

Kontaktná osoba: Ondrej Knechta, starosta obce

E-mail: starosta@obechrachovo.sk

Adresa internetovej stránky: [www.obechrachovo.sk](http://www.obechrachovo.sk/)

Číslo telefónu: 047/56 95 126, 0910 916 270

**Predmet obchodnej verejnej súťaže**: stavebné pozemky v k.ú. Hrachovo na LV č. 367, lokalita IBV Hrachovo a to parcely:

* KN C 250/145 orná pôda o výmere 650 m2 /viď príloha č. 1 /,
* KN C 250/146 orná pôda o výmere 830 m2 /viď príloha č. 1 /,
* KN C 250/147 orná pôda o výmere 824 m2 /viď príloha č. 1 /,
* KN C 250/148 orná pôda o výmere 819 m2 /viď príloha č.1 /,
* KN C 250/149 orná pôda o výmere 813 m2 /viď príloha č. 1 /,
* KN C 250/150 orná pôda o výmere 805 m2 /viď príloha č. 1/,
* KN C 250/151 orná pôda o výmere 981 m2 /viď príloha č. 1/,
* KN C 250/152 orná pôda o výmere 739 m2 /viď príloha č. 1/,
* KN C 250/154 orná pôda o výmere 758 m2 /viď príloha č. 1/,
* KN C 250/155 orná pôda o výmere 991 m2 /viď príloha č. 1/,
* KN C 250/156 orná pôda o výmere 895 m2 /viď príloha č.1/,
* KN C 250/157 orná pôda o výmere 916 m2 /viď príloha č. 1/,
* KN C 250/158 orná pôda o výmere 937 m2 /viď príloha č.1/,
* KN C 250/159 orná pôda o výmere 958 m2 /viď príloha č.1/,
* KN C 250/160 orná pôda o výmere 782 m2 /viď príloha č.1/,
* KN C 250/161 orná pôda o výmere 795 m2 /viď príloha č.1/,
* KN C 250/162 orná pôda o výmere 866 m2 /viď príloha č.1/.

Záväzné podmienky obchodnej verejnej súťaže:

1. stavebný pozemok obec predá výlučne na účel výstavby rodinného domu,
2. každý účastník verejnej obchodnej súťaže sa môže zapojiť do verejnej obchodnej súťaže len ohľadne jedného pozemku vymedzeného v tejto obchodnej súťaži, pokiaľ účastník podá návrh na odkúpenie 2 alebo viacerých pozemkov vymedzených ako predmet tejto obchodnej súťaže budú jeho návrhy zo súťaže vylúčené, pri manželoch platí, že sa považujú za jedného účastníka tejto verejnej obchodnej súťaže bez ohľadu na to, ktorý z manželov dá návrh do tejto verejnej obchodnej súťaže, resp. či každý z manželov dá návrh vo vzťahu k inému pozemku, aj v takomto prípade budú návrhy manželov vo vzťahu k viacerým pozemkom považované za návrh jedného účastníka a budú zo súťaže vylúčené,
3. v prípade, že k jednému stavebnému pozemku budú doručené viaceré návrhy na uzavretie kúpnej zmluvy, teda oň prejaví záujem viac žiadateľov, vyhlasovateľ ako víťazný návrh vyhlási návrh z najvyššou ponúkanou kúpnou cenou,
4. minimálna kúpna cena ponúkaná v návrhu musí byť 24,- €/m², ponuky s nižšou navrhovanou kúpnou cenou budú zo súťaže vylúčené, v prípade 2 rovnakých žiadostí na tú istú parcelu a v rovnakej cene, bude uprednostnená žiadosť, ktorá bola podaná na obec Hrachovo v poradí ako prvá,
5. kupujúci musí uhradiť celú kúpnu cenu v lehote do 70 dní od schválenia jeho návrhu a teda predaja pozemku, o ktorý prejavil záujem obecným zastupiteľstvom obce Hrachovo, pričom kúpna cena v celosti musí byť uhradená pred podpisom kúpnej zmluvy na účet obce v tvare IBAN: SK97 0200 0000 0041 6355 3257,
6. kupujúci **je povinný** na účet obce v tvare IBAN: SK97 0200 0000 0041 6355 3257, vedený vo Všeobecnej úverovej banke, a. s., pobočka Rimavská Sobota **zložiť čiastku vo výške 1000,- €** ako zábezpeku v termíne od zverejnenia verejnej obchodnej súťaže, ktorá musí byť pripísaná na účet obce najneskôr v deň ukončenia obchodnej verejnej súťaže, t. j. dňa 28. mája 2021. Zložená zábezpeka prepadá v prospech vyhlasovateľa súťaže v prípade, ak úspešný uchádzač od kúpy pozemku, o ktorý prejavil záujem odstúpi alebo odmietne uzatvoriť kúpnu zmluvu, ktorej podstatný obsah tvorí prílohu č. 4 tejto verejnej obchodnej súťaže alebo ju nebude možné uzatvoriť z akýchkoľvek iných dôvodov na strane účastníka tejto verejnej obchodnej súťaže. Neúspešným záujemcom sa finančné prostriedky vrátia do 14 dní po otvorení obálok. Úspešnému záujemcovi sa zábezpeka započíta na úhradu kúpnej ceny,
7. kupujúci najneskôr spolu s úhradou kúpnej ceny uhradí obci Hrachovo podiel nákladov spojených s vypracovaním geometrického plánu a vytýčením pozemku, podiel nákladov vynaložených na vypracovanie znaleckého posudku, kupujúci si na vlastné náklady dajú vytýčiť pozemok
8. kupujúci najneskôr spolu s úhradou  kúpnej ceny uhradí obci Hrachovo náklady súvisiace s vypracovaním kúpnych zmlúv a ich vkladom Okresným úradom v Rimavskej Sobote vo výške 100,- Eur,
9. účastník podaním návrhu výslovne akceptuje návrh kúpnej zmluvy, ktorá tvorí prílohu č. 4 tejto verejnej obchodnej súťaže a zaväzuje sa ju uzavrieť v lehote 70 dní od schválenia jeho návrhu a teda predaja pozemku, o ktorý prejavil záujem obecným zastupiteľstvom obce Hrachovo, pričom akceptuje, že táto bude uzatvorená až po úplno zaplatení kúpnej ceny,
10. obec bude mať predkupné právo k pozemku v prípade jeho prevodu, za rovnakých podmienok ako došlo k predaju pozemku účastníkovi, a to ohľadne kúpnej ceny, a to do doby vybudovania pevných základov stavby,ň
11. kupujúci berie na vedomie, že kupuje stavebný pozemok bez vybudovaných

inžinierskych sietí, ktoré obec bude budovať postupne len do výšky čiastky

schválenej v rozpočte obce, zmena charakteru druhu pozemku z ornej pôdy na

zastavanú plochu je vecou a povinnosťou účastníka súťaže,

1. finančné prostriedky získané z predaja pozemkov tvoriacich predmet tejto obchodnej

súťaže, obec uloží na osobitný účet a využije ich na výstavbu infraštruktúry k týmto

pozemkom,

1. obec zaháji výstavbu infraštruktúry po odpredaji minimálne 10 stavebných pozemkov tvoriacich predmet tejto verejnej obchodnej súťaže, najneskôr do dvoch rokov od termínu zavkladovania prvej kúpnej zmluvy v katastri nehnuteľností za splnenia podmienky predaja 10 stavebných pozemkov tvoriacich predmet tejto verejnej obchodnej súťaže,
2. kupujúci ma povinnosť zabezpečiť právoplatné stavebné povolenie do dvoch rokov od

nadobudnutia účinnosti vkladu kúpnej zmluvy o prevode vlastníckeho práva

k pozemku, ktorý tvorí predmet prevodu podľa tejto kúpnej zmluvy do katastra

nehnuteľností okresným úradom v Rimavskej Sobote,

1. kupujúci sa zaväzuje dokončiť stavbu rodinného domu vrátane jeho kolaudácie v lehote

najneskôr štyroch rokov odo dňa nadobudnutia právoplatnosti stavebného povolenia (za dokončenie stavby sa považuje vydanie právoplatného kolaudačného rozhodnutia),

1. kupujúci berie na vedomie, že má povinnosť zámer výstavby rodinného domu vopred konzultovať s obecným úradom v Hrachove za účelom splnenia všetkých legislatívnych podmienok výstavby,
2. kupujúci berie na vedomie, že výstavba rodinného domu musí rešpektovať urbanisticko architektonické požiadavky na výstavbu schválene obcou Hrachovo, a to:
   * rodinný dom sa umiestni do stavebnej čiary určenej stavebným úradom 6 m od hranice pozemku,
   * výškové osadenie rodinného domu určí stavebný úrad,
   * rodinný dom môže mať maximálne dve nadzemné podlažia,
   * výška hrebeňa v celej časti zástavby musí byť jednotná v rovnakej výške, podľa určenia stavebného úradu, maximálna možná odchýlka je povolená na 0,5 m.

1. Obchodná verejná súťaž sa začína dňom jej zverejnenia na internetovej stránke obce Hrachovo: [www.obechrachovo.sk](http://www.obechrachovo.sk/), na úradnej tabuli obce Hrachovo a zverejnením v regionálnej tlači.

Doba zverejnenia: **od 13. 05. 2021 do 28. 05. 2021.**

Žiadateľ predloží písomnú ponuku v zalepenej obálke viditeľne označenej heslom

„ **Neotvárať – odpredaj pozemkov IBV Hrachovo,** spolu s prílohami:

* **vyplnený formulár** – prihláška do obchodnej verejnej súťaže - návrh na uzatvorenie kúpnej zmluvy na kúpu nehnuteľného majetku vo vlastníctve obce Hrachovo,
* **čestné vyhlásenie žiadateľa**, že v čase podania žiadosti nemá žiadne záväzky voči

obci, štátu, daňovému úradu a poisťovniam po lehote splatnosti, resp. ak ich má,

uvedie výšku záväzku, veriteľa a stručné odôvodnenie záväzku.

2. Vyplnený formulár a čestné vyhlásenie zaslať na adresu:

**Obec Hrachovo, Mieru 35, 980 52 Hrachovo.**

3. Lehota na podávanie návrhov končí dňom 28. mája 2021 **o 14.00 hod.** Pri ponukách

zasielaných poštou nerozhoduje pečiatka pošty, ale fyzická prítomnosť zásielky. Po

uplynutí lehoty nebude možné predložený návrh prijať, zmeniť a ani odvolať.

4. Vyhlasovateľ komisionálne vyhodnotí ponuky do 07. júna 2021 pričom kritériom

hodnotenia je najvyššia ponúknutá cena.

5. Vyhlasovateľ si vyhradzuje právo odmietnuť všetky predložené návrhy, obchodnú verejnú

súťaž zrušiť, a to aj vo vzťahu len k jednotlivým pozemkom, ukončiť ju ako neúspešnú alebo

predĺžiť lehotu na vyhlásenie výsledku.

**Časový harmonogram obchodnej verejnej súťaže:**

Vyhlásenie obchodnej verejnej súťaže: 13. mája 2021

Ukončenie obchodnej verejnej súťaže: 28..mája 2021.

Vyhodnotenie obchodnej verejnej súťaže: 07. júna 2021

Uzatvorenie kúpnej zmluvy: do 70 dní schválenia predaja pozemku v obecnom zastupiteľstve v Hrachove.

**Prílohy:** 1. grafické znázornenie ponúkaných stavebných pozemkov,

2. prihláška do obchodnej verejnej súťaže – návrh na uzatvorenie kúpnej zmluvy,

3. čestné vyhlásenie fyzickej osoby,

4. kúpna zmluva.

**Poznámka:** Obhliadka predávaných pozemkov bude umožnená na základe dohody so starostom obce v pracovných dňoch v čase od 7.30 hod. do 15.00 hod v lehote do 27. mája 2021 na základe dohody so starostom obce. Kontakt: 047/56 95 126, 0910 916 270

V Hrachove, dňa 13. 05. 2021

**Ondrej Knechta**

**starosta obce**

**Príloha č. 2**

**Prihláška do obchodnej verejnej súťaže**

**na kúpu nehnuteľného majetku vo vlastníctve obce Hrachovo**

**(fyzická osoba)**

Meno, priezvisko, titul: ................................................. Rodné priezvisko:................................

Dátum narodenia: .......................................................... Rodné číslo: ........................................

Trvalé bydlisko (podľa OP): ........................................................................................................

Kontakt (telefón, mobil): ..............................................................................................................

**Svojím podpisom potvrdzujem, že súhlasím so súťažnými podmienkami obchodnej verejnej súťaže a mám záujem o kúpu nehnuteľného majetku obce - pozemku v lokalite IBV Hrachovo za účelom výstavby rodinného domu**

- k.ú.: ............................................................................... LV č.: ...........................

- parcela č.: .............................................................................................................

- výmera pozemku v m²: .........................................................................................

- navrhovaná kúpna cena za m²: .............................................................................

Nehnuteľnosť žiadam odpredať:

a) do bezpodielového spoluvlastníctva manželov (v prípade odpredaja do BSM vyplniť údaje

o manželke, manželovi)

b) do podielového spoluvlastníctva

c) do svojho výlučného vlastníctva (u manželov ku kúpnej zmluve priložiť notársku zápisnicu o zúžení BSM)

Meno, priezvisko, titul

manželky/manžela/spolukupujúceho: ..........................................................................................

Rodné priezvisko: ........................................................................................................................

Dátum narodenia: ............................................................... Rodné číslo: ...................................

Trvalé bydlisko ( podľa OP) ........................................................................................................

Žiadateľ o kúpu majetku obce dáva týmto súhlas pre obec Hrachovo so spracúvaním osobných údajov uvedených v tomto tlačive vrátane príloh pre účely prerokovania návrhu na odpredaj nehnuteľného majetku v orgánoch obce a v orgánoch obecného zastupiteľstva, v materiáloch na rokovania obecného zastupiteľstva a vo verejne prístupných uzneseniach obecného zastupiteľstva a následne uzatvorenia kúpnej zmluvy za podmienok ustanovených v zmysle GDPR a zákona č. 18/2018 Z. z. o ochrane osobných údajov a o zmene a doplnení niektorých zákonov. Vyhlasuje, že tento súhlas so spracúvaním osobných údajov je platný počas celej doby platnosti kúpnej zmluvy a že ho počas jej platnosti nevezme späť.

V ........................................ dňa: ......................... ......................................................

podpis žiadateľa

......................................................

podpis žiadateľa

**Príloha č. 3**

**Č e s t n é v y h l á s e n i e**

**(fyzická osoba)**

Podpísaný (á) ......................................................................................................................................

nar. ........................................, č. OP ..................................................................................................

trvale bytom ........................................................................................................................................

**týmto čestne vyhlasujem,**

že v čase podania žiadosti \* mám \* nemám po lehote

splatnosti záväzky voči:

- obci Hrachovo

- štátu

- daňovému úradu

- poisťovniam

výška záväzku ….........................................................

odôvodnenie záväzku ….....................................................................................................................

….........................................................................................................................................................

Toto čestné vyhlásenie som vykonal(a) dobrovoľne a s plnou zodpovednosťou pre potreby obce Hrachovo za účelom predloženia mojej žiadosti o prevod vlastníctva z majetku obce. Zároveň vyhlasujem, že som si vedomý(á) dôsledkov, ktoré by vyplynuli z toho, ak by sa preukázalo, že údaje v tomto čestnom vyhlásení nie sú pravdivé.

V ........................................ dňa: ......................... ......................................................

podpis žiadateľa

......................................................

podpis žiadateľa